_:n756e0de357de4c00ad81b035b5bffc3fxb0
<http://schema.org/articleBody>
"Hana cin bera ko mu’amala da shi, la’akari da yadda ya ke ci gaba da yada cutar a Nijeriya\r\nMa’aikatar lafiya a Nijeriya ta ce an samu asarar rayukan mutane 16 sakamakon sake bullar zazzabin Lassa a wannan wata na Janairu shekarar 2019. A watan Mayu na shekarar 2018 ne hukumar lafiya ta Duniya WHO ta ce anyi nasarar shawo kan Cutar Lassa waddda bera ke yadawa a Nijeriya. A cewar WHO a makwanno 6 da suka gabata ana samun raguwar cutar yayin da a yanzu ake da mutane kalilan da ke fama da cutar a kasar wadda ta yi fama da barkewar cutar a baya.\r\nSashen yaki da cututuka masu saukin yaduwa na ma’ikatar lafiya a Nijeriya, ya ce a jimilce mutane 172 ne aka kebe bisa zaton cewa sun kamu da zazzabin a wannan wata, inda aka tabbatar da cewa 60 daga cikinsu na dauke da cutar ce.\r\nSashen kiwon lafiya a Nijeriya na ci gaba da tanttance hanyoyin shawo kan wannan matsalla tareda taimakon hukumar lafiya ta Duniya."
<https://hausa.leadership.ng/zazzabin-cutar-lassa-ta-sake-kuno-kai-a-afrika/>